Document ID: 32004R1473

KOMISIJAS REGULA (EK) Nr. 1473/2004
(2004. gada 18. augusts),
ar ko nosaka atbalstu nepārstrādātu rozīņu un žāvētu vīģu uzglabāšanai 2003./2004. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par tirgus kopējo organizāciju augļu un dārzeņu pārstrādes produktu sektorā (1), un jo īpaši tās 9. panta 8. punktu,
tā kā:
(1)
Regulas (EK) Nr. 2201/96 9. panta 4. punkts paredz, ka uzglabāšanas atbalstu piešķir organizācijām, kas vairumā uzglabā Sultanas rozīnes, korintes un žāvētas vīģes, ko tās ir iepirkušas un uzglabā efektīvu glabāšanas laiku.
(2)
Komisijas 2003. gada 29. augusta Regulas (EK) Nr. 1535/2003 (2) 3. pants par to, kā piemērojama Padomes Regula (EK) Nr. 2201/96 par ražošanas atbalsta režīmu augļu un dārzeņu pārstrādes produktu sektorā, nosaka tirdzniecības gadu datumus.
(3)
Tātad ir jānosaka atbalsts 2003./2004. gada tirdzniecības gadam nepārstrādātu rozīņu un žāvētu vīģu uzglabāšanai un, to nosakot, jāņem vērā Komisijas 1999. gada 23. jūlija Regulas (EK) Nr. 1622/1999 (3) 7. panta noteikumi par to, kā piemērojama Padomes Regula (EK) Nr. 2201/96 par uzglabāšanas režīmu, kas attiecas uz nepārstrādātām rozīnēm un žāvētām vīģēm, un fakts, ka uzglabāšanas atbalstu aprēķina, pamatojoties uz glabāšanas tehniskajām izmaksām un no finansējuma iepirkuma cenas, kas samaksāta par šiem produktiem.
(4)
Šajā regulā paredzētie pasākumi ir saskaņoti ar Augļu un dārzeņu pārstrādes produktu pārraudzības komitejas atzinumu,
IR PIEŅĒMUSI ŠO REGULU.
1. pants
2003./2004. gada komercializācijas sezonas produktiem Regulas (EK) Nr. 2201/96 9. panta 4. punktā paredzētais atbalsts uzglabāšanai ir:
a)
rozīnēm no 0,1106 eiro dienā par neto tonnu līdz 2005. gada 28. februārim un no 0,0846 eiro dienā par neto tonnu sākot no 2005. gada 1. marta;
b)
žāvētām vīģēm no 0,0949 eiro dienā par neto tonnu.
2. pants
Šī Regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī Regula uzliek saistības kopumā un ir tieši piemērojama visās dalībvalstīs.
Briselē, 2004. gada 18. augustā

Labels: 17
15
6